Skópelos (Lesbos)
Skópelos sijaitsee Lesboksen kaakkoisosassa Géranlahden lounaispuolella noin 26 kilometriä Mytilínistä. Kylä, suomeksi nimeltään ”Kallio”, on rakennettu kallioiselle alueelle Kariónas-vuoren rinteelle noin 150 metrin korkeuteen. Skópelos muodostaa laajemman kyläyhdyskunnan (Δημοτική Κοινότητα Σκοπέλου, "Dimotikí Koinótita Skopélou"), johon kuuluvat varsinaisen Skópeloksen kylän lisäksi Fará, Kariónas, Lagkáda, Ligonári, Tárti, Tsáfi ja Tsília. Koko yhdyskunnan väkiluku on 1 607.
Kyproksen maantiede
Kypros on Välimeren kolmanneksi suurin saari Sisilian ja Sardinian jälkeen. Se sijaitsee Välimeren itäosan koilliskulmauksessa Turkin ja Syyrian rannikoiden kainalossa. Saari kuuluu maantieteellisesti Lähi-itään ja Aasiaan, mutta poliittisesti ja kulttuurillisesti sen katsotaan kuuluvan Eurooppaan. Saaren pinta-ala on ja asukasluku noin (2017).